Hy glo alle kinders moet meer geleer word oor die dinamika van seks en verhoudings. “Dit gaan oor respek en gesprekvoering, om seker te maak jy ken jou maat; oor vriendelikheid en begrip.
Hy sê sy pa het baie tyd saam met sy kinders deurgebring. “Hy was nie die soort pa wat ons gevra het of ons huiswerk gedoen is nie, maar hy het my baie te sien kry.
Maar Hef het hom nie vertel hoe om seks te hê nie. “Ek het op 14 ’n ongemaklike gesprek met my ma gehad.
"Sy het ’n boks kondome in ons badkamer neergesit. Ek was verleë en het gevra hoekom, en sy het gesê: 'Ek sal nie uitvra nie, maar wanneer dit gebeur, wil ek hê jy moet veilig wees.'”
Later, toe Christie nie meer by die maatskappy betrokke was nie, het hy dit vir ’n kort rukkie verlaat uit protes omdat hulle nie meer naakte modelle wou gebruik nie.
“Ek het gedink: ‘Hoe kan ons ’n handelsnaam wees wat die seksuele revolusie in die 20ste eeu ’n hupstoot help gee het en dan ’n eienskap wegneem wat Playboy uniek maak?’ Om mense te vra om hulle te bedek was byna soos om te erken ons het die oorlog verloor.”
“In sommige streke word vroue bedek en weggesteek, en in ander het ons ’n buitengewone toename in uiterste aanlyn pornografie. Niemand is net normaal oor seks nie.
"Die video’s wat ek op 14 gesien het, was vieslik en skokkend. Hulle skep ’n ongelooflik ongesonde verwagting van wat ons veronderstel is om te doen.”
Hy is veral onthuts oor die boek en die fliek Fifty Shades of Grey. “Dit het sekere soorte seks genormaliseer, maar dit maak dit nie reg nie.
Al is hy gereeld in die geselskap van die room van die vermaakbedryf wat hom op die hoogte hou van wat alles in Hollywood aangaan, sê Cooper die onthullings oor Harvey Weinstein se gedrag teenoor aktrises het hom onkant gevang.
“My pa het nooit. My ma was ’n Playmate van die jaar wat in ’n verhouding met hom beland het. Dit is iets van die #MeToo-beweging wat nie vir my sin maak nie.
“Een van ’n paar plekke waar jy die geleentheid het om die mens te ontmoet saam met wie jy dalk die res van jou lewe gaan deurbring, is by die werk. Dit is absurd om voor te gee iets wesenlik mensliks, soos om op kantoor verlief te raak, bestaan nie."
Cooper het sy meisie aanlyn ontmoet. “Ek het haar gesien toe sy Pansy Parkinson in die Harry Potter-flieks gespeel het en vir haar ’n boodskap gestuur.
Toe sy vir Playboy poseer, het dit hom nie in die verleentheid gestel nie. “Sy het besluit om dit te doen. Sy hou van die idee om haar seksualiteit te omarm en het ’n artikel, The Feminist Mystique, daarby geskryf.
“Dit lyk asof vroue die spit afbyt. Alles lyk baie erger vir hulle: Of dit ’n vrou is wat haar seksualiteit haar eie wil maak, ’n begeerte het om die bopunt van die leer te bereik of op haar gesin wil konsentreer, sy word altyd gekritiseer.
"Ek het grootgeword saam met baie vroue en geniet hul geselskap. Ek het baie respek vir my ouma, ma, suster en verloofde. Hulle moet baie veerkragtiger wees.”
Hy het veral ’n sagte plek vir die Playmates en Bunnies wat by die tydskrif, klubs en casino’s werk.
"Ek dink ook ons moet sorg hulle word oor hul verskille in grootte, agtergrond en kultuur gevier. Van die kritiek teen Playboy ’n dekade gelede was dat elke derde meisie ’n blondine is. Dit het my pa se smaak in vroue weerspieël. Ek probeer dit oopstel.”
Sy ma was ’n beroemde Playmate. Hy het haar verlede jaar vir Moedersdag vir die tydskrif laat poseer in ’n oopgeknoopte hemp saam met ’n baadjie en hoed – nes die uitrusting waarin sy in Augustus 1988 op Playboy se voorblad was.
Donald Trump was ook eenmaal op die tydskrif se voorblad. “Ek het hom as kind ontmoet en hy het gereeld vir Melania na die huis gebring. Hy het ’n episode van The Apprentice daar geskiet.
"Hy is nie goed met vroue nie. Dis baie duidelik hy het ’n baie ongesonde benadering tot sy interaksie met die teenoorgestelde geslag.”
Cooper beskou die Brexit-stemming en Trump se presidentskap as ’n weerklank van die verlede. “Party mense is bang vir die toekoms, maar ons moet dit omarm. Ek wou nie hê Playboy moes in die vorige eeu vashaak nie.